**Opis dokazil ob vložitvi vloge na 6. javni razpis za podukrep 4.2 v letu 2020**

|  |  |
| --- | --- |
|  | **Gradbeno dovoljenje za zahtevne in manj zahtevne objekte** |
| **Uredba:** 18., 20., 21. in 22. točka prvega odstavka 100. člena Uredbe o izvajanju ukrepa naložbe v osnovna sredstva ter podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014-2020 (Uradni list RS, št. 104/15, 32/16, 66/16, 14/17, 38/17, 40/17-popr., 19/18, 82/18 in 89/20; v nadaljnjem besedilu: Uredba)  **Za koga velja**: za upravičence, ki vlagajo vlogo za naložbo v ureditev zahtevnih in manj zahtevnih objektov | |

Za ureditev zahtevnih in manj zahtevnih objektov mora imeti upravičenec gradbeno dovoljenje.

Gradbeno dovoljenje:

* mora biti veljavno;
* mora biti pravnomočno (potrjeno z žigom pravnomočnosti);
* glasiti se mora na upravičenca.

Vlogi na javni razpis se:

* priloži skenogram veljavnega pravnomočnega gradbenega dovoljenja (brez projektne dokumentacije za pridobitev mnenj in gradbenega dovoljenja) ali
* v aplikacijo za elektronsko oddajo vloge se vnesejo naslednji podatki:
  + datum izdaje gradbenega dovoljenja;
  + št. dokumenta;
  + organ, ki je izdal dokument;
  + datum pravnomočnosti.

|  |  |
| --- | --- |
|  | **Projektna dokumentacija za izvedbo gradnje (PZI)** |
| **Uredba**: 18. točka prvega odstavka 100. člena  **Za koga velja**: za upravičence, ki vlagajo vlogo za naložbo v ureditev zahtevnih in manj zahtevnih objektov, razen za zaključene naložbe iz druge alineje 98.a člena Uredbe | |

Če gre za ureditev zahtevnih in manj zahtevnih objektov upravičenec v vlogo priloži Projektno dokumentacijo za izvedbo gradnje (PZI) ali Projekta za izvedbo del (PZI) v elektronski obliki.

- Projektna dokumentacija za izvedbo gradnje (PZI)

v skladu z Gradbenim zakonom (Uradni list RS, št. 61/17 in 72/17 – popr., v nadaljnjem besedilu: GZ).

Priloži se:

- vodilni načrt,

- načrte s področja arhitekture,

- načrte s področja gradbeništva in

- popis del oziroma projektantski predračun ali

- Projekt za izvedbo del (PZI)

v skladu z 59. členom Uredbe o spremembah in dopolnitvah Uredbe o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014-2020 (Uradni list RS, št. 82/18)

Priloži se:

- vodilno mapo,

- načrte arhitekture in

- načrte gradbenih konstrukcij in druge gradbene načrte in

- popis materiala in del.

|  |  |
| --- | --- |
|  | **Gradbeno dovoljenje za nezahtevne objekte** |
| **Uredba**: 18., 20. in 21. točka prvega odstavka 100. člena  **Za koga velja**: za upravičence, ki vlagajo vlogo za naložbo v ureditev nezahtevnih objektov | |

Za ureditev nezahtevnih objektov mora upravičenec imeti gradbeno dovoljenje za nezahtevni objekt.

Gradbeno dovoljenje:

* mora biti veljavno;
* mora biti pravnomočno (potrjeno z žigom pravnomočnosti);
* glasiti se mora na upravičenca.

Vlogi na javni razpis se:

* priloži skenogram veljavnega pravnomočnega gradbenega dovoljenja ali
* v aplikacijo za elektronsko oddajo vloge se vnesejo naslednji podatki:
  + datum izdaje gradbenega dovoljenja;
  + št. dokumenta;
  + organ, ki je izdal dokument;
  + datum pravnomočnosti.

|  |  |
| --- | --- |
|  | **Dokumentacija za pridobitev gradbenega dovoljenja za nezahtevne objekte** |
| **Uredba**: 7. točka 34. člena  **Za koga velja**: za upravičence, ki vlagajo vlogo za naložbo v ureditev nezahtevnih objektov | |

Kadar se naložba nanaša na ureditev nezahtevnih objektov v skladu s predpisi, ki urejajo graditev objektov, mora upravičenec vlogi na javni razpis v elektronski obliki priložiti:

- dokumentacijo za pridobitev gradbenega dovoljenja za nezahtevni objekt.

|  |  |
| --- | --- |
|  | **Lokacijska informacija za ureditev enostavnega objekta** |
| **Uredba**: 27. točka prvega odstavka 100. člena  **Za koga velja**: za upravičence, ki vlagajo vlogo za naložbo v ureditev in nakup opreme v enostavnih objektih | |

Če gre za naložbo v ureditev enostavnega objekta in nakup pripadajoče opreme v tem objektu, upravičenec vlogi na javni razpis priloži lokacijsko informacijo, iz katere so razvidni naravovarstveni pogoji in druge omejitve (Natura 2000, zavarovana območja, ipd.), ki se nanašajo na to naložbo.

Vlogi na javni razpis se:

* priloži skenogram lokacijske informacije ali
* v aplikacijo za elektronsko oddajo vloge se vnesejo naslednji podatki:
  + datum izdaje lokacijske informacije;
  + št. dokumenta;
  + organ, ki je izdal dokument.

|  |  |
| --- | --- |
|  | **Projektna dokumentacija izvedenih del (PID)** |
| **Uredba**: 19. točka prvega odstavka 100. člena in prva alineja prvega odstavka  **Za koga velja**: za upravičence, ki vlagajo vlogo za zaključeno naložbo v ureditev zahtevnih in manj zahtevnih objektov iz druge alineje 98.a člena Uredbe | |

Če gre za zaključeno naložbo v ureditev zahtevnih in manj zahtevnih objektov upravičenec v vlogo priloži Projektno dokumentacijo izvedenih del (PID) v elektronski obliki.

Priloži se:

- vodilni načrt in

- načrti projektne dokumentacije izvedenih del, če je pri gradnji prišlo do odstopanj od projektne dokumentacije za pridobitev mnenj in gradbenega dovoljenja, ki je bila sestavni del gradbenega dovoljenja, in od projektne dokumentacije za izvedbo gradnje.

|  |  |
| --- | --- |
|  | **Soglasje v skladu s predpisom, ki ureja varstvo kulturne dediščine za enostavni objekt** |
| **Uredba:** 26. točka prvega odstavka 100. člena  **Za koga velja**: za upravičence, ki vlagajo vlogo za naložbo v ureditev enostavnih objektov in je iz lokacijske informacije razvidno, da gre za objekt, ki je varovan na podlagi predpisov o varstvu kulturne dediščine ali se enostavni objekt postavlja na območje, ki je varovano s predpisi o varstvu kulturne dediščine oziroma uveljavljajo merilo naložba se nanaša na objekt, ki je vpisan v Register nepremične kulturne dediščine | |

Če gre za naložbo v ureditev enostavnih objektov, ki so varovani na podlagi predpisov o varstvu kulturne dediščine, ali se enostavni objekt postavi na območje, ki je varovano s predpisi o varstvu kulturne dediščine, mora upravičenec vlogi na javni razpis priložiti skenogram soglasja za poseg v skladu z Zakonom o varstvu kulturne dediščine (Uradni list RS, št. [16/08](http://www.uradni-list.si/1/objava.jsp?sop=2008-01-0485), [123/08](http://www.uradni-list.si/1/objava.jsp?sop=2008-01-5551), [8/11](http://www.uradni-list.si/1/objava.jsp?sop=2011-01-0278) – ORZVKD39, [90/12](http://www.uradni-list.si/1/objava.jsp?sop=2012-01-3529), [111/13](http://www.uradni-list.si/1/objava.jsp?sop=2013-01-4131), [32/16](http://www.uradni-list.si/1/objava.jsp?sop=2016-01-1367) in [21/18](http://www.uradni-list.si/1/objava.jsp?sop=2018-01-0887) – ZNOrg).

Vlogi na javni razpis se:

* priloži skenogram soglasja v skladu s predpisom, ki ureja varstvo kulturne dediščine ali
* v aplikacijo za elektronsko oddajo vloge se vnesejo naslednji podatki:
  + datum izdaje soglasja;
  + št. dokumenta;
  + organ, ki je izdal dokument.

|  |  |
| --- | --- |
|  | **Fotografije za ureditev enostavnega objekta** |
| **Uredba:** 6. točka 34. člena  **Za koga velja**: za upravičence, ki vlagajo vlogo za naložbo v ureditev enostavnih objektov, razen za zaključene naložbe iz druge alineje 98.a člena Uredbe | |

Če se naložba nanaša na ureditev enostavnega objekta v skladu s predpisi, ki urejajo graditev objektov, mora upravičenec v elektronski obliki predložiti:

- fotografije zemljišča, na katerem se bo izvajala naložba. Iz fotografij mora biti razvidna celotna lokacija predmeta naložbe iz vsaj štirih zornih kotov in

v aplikacijo za elektronsko oddajo vloge vnesti:

- opis stanja pred naložbo.

|  |  |
| --- | --- |
|  | **Tloris in prerez novega enostavnega objekta po naložbi** |
| **Uredba:** 6. točka 34. člena  **Za koga velja**: Za upravičence za naložbo v izgradnjo novega enostavnega objekta v skladu s predpisi, ki urejajo graditev objektov, razen za zaključene naložbe iz druge alineje 98.a člena Uredbe | |

V primeru izgradnje novega enostavnega objekta v skladu s predpisi, ki urejajo graditev objektov upravičenec vlogi na javni razpis v elektronski obliki predloži:

- računalniški ali prostoročni izris tlorisa in prereza objekta z navedbo konstrukcijskih elementov v merilu M 1:50 ali M 1:100.

V aplikaciji za elektronsko oddajo vloge se navede:

- opis stanja pred naložbo in

- opis naložbe, iz katerega je razviden namen naložbe v ureditev objekta.

|  |  |
| --- | --- |
|  | **Nakup opreme za obstoječi objekt - gradbeno dovoljenje/uporabno dovoljenje/odločba UE** |
| **Uredba:** 22. točka 100. člena  **Za koga velja**: za tiste, ki vlagajo vlogo za nakup opreme za obstoječi objekt | |

Če se naložba nanaša na nakup opreme v obstoječem objektu, mora upravičenec imeti:

* pravnomočno gradbeno dovoljene za objekt **ali**
* pravnomočno uporabno dovoljenje za objekt **ali**
* odločbo upravne enote, da ima objekt pridobljeni gradbeno in uporabno dovoljenje skladno s 118. členom Gradbenega zakona (GZ).

Za zgoraj navedene dokumente ne velja, da se morajo nujno glasiti na upravičenca.

Pri izvajanju 118. člena GZ in izdajanju odločb na njegovi podlagi se v celoti upoštevajo pogoji iz prej veljavnega 197., 198. člena ZGO-1 in 124. člena Zakona o spremembah in dopolnitvah ZGO-1 (Uradni list RS, št. 126/07). Torej, šteje se, da imajo vsi objekti, ki izpolnjujejo pogoje po 197. in 198. členu ZGO-1 (objekti zgrajena pred 31. decembrom 1967), pridobljeno gradbeno in uporabno dovoljenje.

Vlogi na javni razpis se:

* priloži skenogram pravnomočnega gradbenega dovoljenja za obstoječi objekt ali uporabnega dovoljenja za obstoječi objekt ali odločbe UE o pridobitvi gradbenega in uporabnega dovoljenja na podlagi 118. člena GZ ali
* v aplikacijo za elektronsko oddajo vloge se glede na vrsto dovoljenja ali potrdila vnesejo naslednji podatki:
  + vrsta dokumenta;
  + datum izdaje dokumenta;
  + št. dokumenta;
  + organ, ki je izdal dokument;
  + datum pravnomočnosti gradbenega dovoljenja ali odločbe upravne enote.

|  |  |
| --- | --- |
|  | **Računi in predračuni** |
| **Uredba**: 23. točka prvega odstavka 100. člena  **Za koga velja**: za vse vlagatelje. | |

Vsi računi in predračuni se morajo glasiti na vlagatelja.

|  |  |
| --- | --- |
|  | **Računi ali predračuni za splošne stroške** |
| **Uredba:** 98. člen Uredbe  **Za koga velja**: Za vse upravičence, ki uveljavljajo splošne stroške | |

Upravičenec lahko v vlogi na javni razpis uveljavlja tudi splošne stroške, ki so neposredno povezani s pripravo in izvedbo naložbe. K vlogi na javni razpis lahko priloži skenograme plačanih računov z dokazili o njihovem plačilu ali predračune zanje, če ti stroški še niso nastali ob oddaji vloge na javni razpis. Računi se morajo glasiti na upravičenca.

|  |  |
| --- | --- |
|  | **Fotografije objekta in prostora ter skica postavitve opreme** |
| **Uredba:** 8. točka 34. člena  **Za koga velja**: za upravičence, ki vlagajo vlogo za nakup opreme v obstoječe objekte, razen za zaključene naložbe iz druge alineje 98.a člena Uredbe | |

Če se naložba nanaša na nakup opreme v obstoječem objektu, mora upravičenec vlogi na javni razpis v elektronski obliki predložiti:

* fotografije objekta in prostora, v katerem bo oprema nameščena, iz katerih je razvidna celotna lokacija predmeta naložbe iz vsaj štirih zornih kotov ter
* skico postavitve opreme v prostoru, v katerem bo oprema nameščena.

|  |  |
| --- | --- |
|  | **Naziv in** **tehnološka specifikacija opreme, strojev in naprav** |
| **Uredba:** drugi odstavek 29. člena  **Za koga velja**: za upravičence, ki vlagajo vlogo za nakup opreme v novih in obstoječih objektih | |

Če se naložba nanaša na nakup opreme, mora upravičenec priložiti seznam opreme, strojev in naprav, kateremu se pripiše tehnološko specifikacija. Upravičenec vlogi priloži tabelo v elektronski obliki, ki vsebuje dva stolpca:

1. stolpec: Naziv opreme/strojev in naprav
2. stolpec: Tehnološka specifikacija.

Primer tabele:

|  |  |
| --- | --- |
| **Naziv opreme** | **Tehnološka specifikacija** |
| Polnilni stroj za vino | Vakuumski, kapacitete 4.000 steklenic na uro, 16 polnilnih ventilov, nastavljiva hitrost, velikost steklenic 0,2 do 1,0 liter |

|  |  |
| --- | --- |
|  | **Pogodba o najemu, zakupu, služnosti ali stavbni pravici in overjeno soglasje lastnika(-ov)** **k naložbi** |
| **Uredba:** 15. in 16. točka prvega odstavka 100. člena  **Za koga velja**: za upravičence, ki vlagajo vlogo za naložbo, ki se izvaja na/v nepremičninah, ki niso v lastnini ali solastnini upravičenca | |

Kadar se naložba (rekonstrukcija oziroma nakup opreme) izvaja na nepremičnini, ki ni v lasti upravičenca, je potrebno k vlogi priložiti:

* skenogram dolgoročne pogodbe o najemu, zakupu, služnosti ali stavbni pravici, za obdobje najmanj do 31. decembra 2028;
* skenogram overjenega soglasja lastnika(-ov) nepremičnine k naložbi, če to soglasje ni vsebovano v overjeni pogodbi iz prejšnje alineje, razen če gre za pogodbo o stavbni pravici.

|  |  |
| --- | --- |
|  | **Overjeno soglasje drugega solastnika(-ov) k naložbi** |
| **Uredba:** 15. in 16. točka prvega odstavka 100. člena  **Za koga velja**: za upravičence, ki vlagajo vlogo za naložbo, ki se izvaja na/v nepremičninah, ki niso v izključni lastnini vlagatelja | |

Če je upravičenec solastnik nepremičnine na/v kateri se bo izvedla naložba (rekonstrukcija oziroma nakup opreme), je potrebno k vlogi priložiti skenogram overjenega soglasja drugega solastnika(-ov) k naložbi za obdobje najmanj do 31. decembra 2028.

|  |  |
| --- | --- |
|  | **Lastninska, solastninska ali stavbna pravica** |
| **Uredba:** 16. točka prvega odstavka 100. člena Uredbe  **Za koga velja**: za upravičence, ki vlagajo vlogo za naložbo, v gradnjo novega objekta | |

Na nepremičnini, na kateri se izvaja naložba v gradnjo novega objekta, mora imeti upravičenec lastninsko, solastninsko ali stavbno pravico.

Vlogi na javni razpis se v aplikacijo za elektronsko oddajo vloge vnese podatek o:

* številki zemljiških parcel in
* katastrski občini kjer se bo izvajala naložba.

|  |  |
| --- | --- |
|  | **Lastništvo vseh nepremičnin vlagatelja** |
| **Uredba:** četrti odstavek 6. člena Uredbe  **Za koga velja**: za vlagatelje, ki so pravne osebe ter uveljavljajo podporo za mlade kmete | |

Za mladega kmeta se šteje tudi pravna oseba, ki je nosilec kmetijskega gospodarstva in izključni lastnik vseh nepremičnin, ki sestavljajo kmetijsko gospodarstvo.

Vlagatelj priloži:

* skenogram zemljiškoknjižnega izpisa, ki ni starejši od 30 dni ali
* skenogram potrdila o vložitvi predloga za vpis lastninske pravice v zemljiško knjigo, glede na datum vložitve vloge na javni razpis ali
* v aplikacijo za elektronsko oddajo vloge vnesti naslednje podatke o stanju v zemljiški knjigi za vse nepremičnine, ki so v vaši lasti:
  + okrajno sodišče,
  + številka kmetijsko zemljiškega izpisa,
  + številka katastrske občine,
  + številka parcele.

|  |  |
| --- | --- |
|  | **Del naložbe, ki se nanaša na ureditev objekta / Začetek izvajanja naložbe pred vložitvijo vloge (ne velja za naložbe v predelavo kmetijskih proizvodov v nekmetijske proizvode)** |
| **Uredba:** 14. in 25. točka prvega odstavka 100. člena  **Za koga velja**: za upravičence, ki vlagajo vlogo na javni razpis za del naložbe v predelavo kmetijskih proizvodov v kmetijske proizvode (Aneks 1 proizvodi), ki se nanaša na ureditev objekta ali so začeli z izvajanjem naložbe pred vložitvijo vloge na javni razpis | |

Če upravičenec vlaga vlogo na javni razpis za del naložbe v predelavo kmetijskih proizvodov, katerih rezultat so kmetijski proizvodi (Aneks 1 proizvodi), ki se nanaša na ureditev objekta lahko začne z izvedbo naložbe pred vložitvijo vloge na javni razpis. Stroški nastali pred oddajo vloge niso upravičeni do sofinanciranja razen, če upravičenec poda »Izjavo upravičenca, da niso bila začeta dela v okviru naložbe iz prve in tretje alineje prvega odstavka 29. člena Uredbe pred datumom upravičenosti stroškov iz 99. člena Uredbe« da je pričel z deli v okviru naložbe po vključno 12. 3. 2020.

V tem primeru mora upravičenec k vlogi na javni razpis priložiti v elektronski obliki v obliki preglednic (npr.\_ excel):

* popis del in stroškov, ki se nanašajo na celotno naložbo,
* popis že izvedenih del in stroškov ter
* ločen popis del in stroškov, s katerimi se prijavlja na javni razpis.

Vlagatelj priloži popis del in stroškov, ki se nanaša na celotno naložbo in mora vsebovati vsaj naslednje podatke:

* vrsta dela in stroška,
* enota mere,
* količina, obseg del,
* vrednost brez DDV in
* vrednost z DDV.

Vlagatelj priloži ločen popis del in stroškov s katerimi se prijavlja na javni razpis in mora vsebovati vsaj naslednje podatke:

* vrsta dela in stroška,
* enota mere,
* količina, obseg del,
* vrednost brez DDV in
* vrednost z DDV.

Upravičenci, ki vlagajo vlogo za naložbo v predelavo kmetijskih proizvodov, katerih rezultat so nekmetijski proizvodi (Non Aneks 1 proizvodi) ne smejo začeti z izvedbo naložbe pred vložitvijo vloge na javni razpis.

|  |  |
| --- | --- |
|  | **Uporaba naložbe tudi za druge namene** |
| **Uredba:** 13. točka prvega odstavka 100. člena  **Za koga velja**: za upravičence, ki vlagajo vlogo za naložbo, ki se bo uporabljala tudi za druge namene, ki niso predmet tega javnega razpisa | |

Če se naložba nanaša na ureditev objektov oziroma nakup pripadajoče opreme ali druge opreme, ki se uporablja tudi za druge namene, mora upravičenec k vlogi na javni razpis priložiti skenogram izpolnjene priloge »Uporaba naložbe tudi za druge namene«.

Če gre za naložbo v ureditev objekta, se višina upravičenih stroškov določi glede na bruto tlorisno površina ali bruto prostornina objekta.

Če gre za naložbo v pripadajočo ali drugo opremo, se višina upravičenih stroškov določi glede na bruto tlorisno površino ali prostornino objekta oziroma zmogljivost opreme.

Obrazec mora izpolniti in podpisati projektant, ki je določen v skladu s predpisi, ki urejajo graditev objektov.

|  |  |
| --- | --- |
|  | **Izjava o finančni pokritosti** |
| **Uredba:** 11. točka prvega odstavka 100. člena in 101. člen  **Za koga velja**: za upravičence, ki vlagajo vlogo za naložbo nad 200.000 eurov skupne priznane vrednosti naložbe, razen za zaključene naložbe iz druge alineje 98.a člena Uredbe | |

Upravičenec, ki vlaga vlogo za zahtevno naložbo nad 200.000 eurov skupne priznane vrednosti naložbe (je celotna vrednost naložbe brez davka na dodano vrednost), mora k vlogi na javni razpis priložiti skenogram izpolnjene priloge– »Izjava o finančni pokritosti«. Izjavo o finančni pokritosti podpiše banka ali druga finančna institucija, ki ima dovoljenje Banke Slovenije za opravljanje finančnih storitev, da je upravičenec finančno sposoben izpeljati načrtovane naložbe (ne velja za javne zavode).

Iz priloženih dokumentov naj bo razviden prikaz finančnih virov za naložbo tako, da je vsota vseh sredstev v izjavi enaka vrednosti naložbe (brez DDV). V primeru neskladnosti podatkov o finančnih virih je potrebno priložiti utemeljitev.

|  |  |
| --- | --- |
|  | **Sklep sveta zavoda (v primeru, ko je upravičenec javni zavod)** |
| **Uredba:** 11. točka 100. člena ter prvi in četrti odstavek 101. člena  **Za koga velja**: za upravičenca, ki so javni zavodi in vlagajo vlogo za naložbo nad 200.000 eurov skupne priznane vrednosti, razen za zaključene naložbe iz druge alineje 98.a člena Uredbe | |

Upravičenec, ki je javni zavod in vlaga vlogo za naložbo nad 200.000 eurov skupne priznane vrednosti, mora k vlogi na javni razpis priložiti skenogram sklepa sveta zavoda, s katerim je bil potrjen finančni načrt in program dela javnega zavoda za leto 2020, iz katerega mora biti razvidna rezervacija finančnih sredstev za namen izvedbe naložbe, za katero se je javni zavod prijavil na javni razpis.

|  |  |
| --- | --- |
|  | **Izjava upravičenca o že dodeljenih javnih sredstvih za iste upravičene stroške** |
| **Uredba:** 94. člen  **Za koga velja**: za vse upravičence | |

Vsi upravičenci morajo priložiti skenogram izpolnjene priloge »Izjava upravičenca o že dodeljenih javnih sredstvih za iste upravičene stroške«, katerega vsebina se mora nanašati na že dodeljena javna sredstva za stroške, ki jih upravičenec uveljavlja v vlogi. Izjavo je potrebno podati, če je upravičenec za iste upravičene stroške, kot jih uveljavlja v vlogi na javni razpis, že prejel oziroma še ni prejel nobenih javnih sredstev oziroma je oddal vlogo za iste upravičene stroške tudi na drugi javni razpis in je v postopku pridobivanja sredstev iz državnega proračuna Republike Slovenije, sredstev Evropske unije, sredstev občinskih proračunov oziroma drugih javnih virov. Tu so mišljena tako nepovratna kot tudi povratna sredstva, ki imajo elemente državne pomoči. Vendar pa se pri povratnih sredstvih (npr. posojila), v znesek že dodeljenih javnih sredstev ne šteje celotna vrednost posojila, temveč samo znesek, ki je v odločbi/pogodbi opredeljen kot državna pomoč. V prilogi »Izjava upravičenca o že dodeljenih javnih sredstvih za iste upravičene stroške« je potrebno vključiti tudi oddane vloge za iste upravičene stroške na druge javne razpise, o katerih še ni bilo odločeno.

Če so bila upravičencu dodeljena javna sredstva za iste upravičene stroške od katerekoli institucije, mora vlogi na javni razpis priložiti skenogram izpolnjene priloge »Izjava upravičenca o že dodeljenih javnih sredstvih za iste upravičene stroške«, kjer mora navesti institucijo, višino javnih sredstev ter pravno podlago (predpis EU ali nacionalni predpis), na podlagi katere so mu bila dodeljena javna sredstva. Kot možne institucije izpostavljamo občine, Javni sklad Republike Slovenije za regionalni razvoj, Eko sklad – Slovenski okoljski javni sklad, drugi javni skladi Republike Slovenije, Slovenski podjetniški sklad in druge.

|  |  |
| --- | --- |
|  | **Izjava upravičenca, ki je prejemnik pomoči »de minimis«** |
| **Uredba:** četrti odstavek 94. člen in 5. točka 35. člena  **Za koga velja**: za upravičence, ki vlagajo vlogo za naložbo v predelavo kmetijskih proizvodov, katere končni proizvod je nekmetijski proizvod in se naložba nanaša na URE in OVE | |

Če upravičenec kandidira za podporo za naložbo v predelavo kmetijskih proizvodov, katere končni proizvod je nekmetijski proizvod in se naložba nanaša na učinkovito rabo energije (URE) ali obnovljive vire energije (OVE), mora vlogi priložiti skenogram izpolnjene priloge »Izjava upravičenca, ki je prejemnik pomoči de minimis«.

Skupna prejeta pomoč »de minimis« upravičencu oziroma enotnemu podjetju v treh letih ne sme preseči 200.000 eurov. Pomoč je lahko dodeljena enotnemu podjetju v skladu z drugim odstavkom 2. člena Uredbe Komisije (EU) št. 1407/2013.

|  |  |
| --- | --- |
|  | **Poslovni načrt – ne velja za naložbe majhnih kmetij** |
| **Uredba:** **2.**, 3., 4. in 5. točka 34. člena  **Za koga velja**: za vse upravičence, razen za naložbe majhnih kmetij | |

Vsi upravičenci, razen upravičencev, ki vlagajo vlogo za naložbe majhne kmetije, morajo k vlogi na javni razpis priložiti poslovni načrt v elektronski obliki.

Poslovni načrt mora vsebovati sestavine iz poglavja IX priloge 4 Uredbe, ki so podrobneje določene v Prilogi št. 1 tega javnega razpisa. Poslovni načrt mora biti izdelan za ekonomsko dobo naložbe, vendar najmanj do 31. decembra 2028.

Majhna kmetija je kmetija, ki ima prihodek iz poslovanja, ki je enak ali višji od 4.000 eurov in nižji od ene letne minimalne plače na zaposlenega v Republiki Sloveniji na PDM, ki je koledarskem letu 2019 znašala 10.639,56 eurov. Višina prihodka iz poslovanja majhne kmetije se določi v skladu s Prilogo 4 Uredbe. Nosilec majhne kmetije lahko vlaga vlogo le za naložbo v vrednosti do vključno 50.000 eurov skupne priznane vrednosti.

|  |  |
| --- | --- |
|  | **Računovodski izkazi** |
| **Uredba:** 4. točka 34. člena  **Za koga velja**: za upravičence, ki vodijo knjigovodstvo po dejanskih prihodkih in niso vpisani v PRS | |

Upravičenci, ki ob predložitvi vloge vodijo knjigovodstvo po dejanskih prihodkih in odhodkih in niso vpisani v Poslovni register Slovenije (PRS), vlogi na javni razpis priložijo:

- skenogram Bilance stanja na dan 31. 12. 2019 in

- skenogram Bilance uspeha za obdobje od 1. 1. do 31. 12. 2019,

potrjene s strani Finančne uprave RS.

|  |  |
| --- | --- |
|  | **Obratni hipotetični scenarij - velja za velika podjetja, ki vlagajo vlogo za naložbo v predelavo kmetijskih proizvodov v nekmetijske proizvode** |
| **Uredba:** 4. in 7. točka 35. člena  **Za koga velja**: za upravičence, ki so velika podjetja, ki vlagajo vlogo za naložbo v predelavo kmetijskih proizvodov v nekmetijske proizvode | |

Upravičenci, ki so velika podjetja in vlagajo vlogo za naložbo v predelavo kmetijskih proizvodov v nekmetijske proizvode morajo k vlogi priložiti:

* skenogram izpolnjene priloge Izjava o verodostojnosti obratnega hipotetičnega scenarija in
* obratni hipotetični scenarij v elektronski obliki, v katerem v skladu s I. delom Smernic za kmetijstvo, gozdarstvo in podeželje opiše stanje brez podpore, to je obratni hipotetični scenarij ali alternativni projekt oziroma dejavnost, iz katerega je razviden spodbujevalni učinek naložbe, ter priloži dokumentarna dokazila v podporo obratnemu hipotetičnemu scenariju v skladu s (72) točko (72) Smernic za kmetijstvo, gozdarstvo in podeželje.

Vsebina obraznega hipotetičnega scenarija:

1. Iz obratnega hipotetičnega scenarija mora biti razvidna izvedba naložbe z ali brez javne podpore, s čimer se dokazuje spodbujevalni učinek javne podpore. Spodbujevalni učinek se utemelji z enim od naslednjih scenarijev:

1. z neizvedbo naložbe, če javna podpora ne bi bila dodeljena,
2. s hitrejšim zaključkom naložbe zaradi javne podpore ali
3. s povečanjem velikosti naložbe zaradi javne podpore.

2. Če vlagatelj spodbujevalni učinek utemelji s scenarijem iz podtočke a) prejšnje točke, mora prikazati, da pričakovani denarni tok, ki ga bo ustvarila naložba, ne zagotavlja donosnosti brez javne podpore, pri čemer uporabi standardne metodologije, kot so interna stopnja donosa, neto sedanja vrednost, doba vračanja naložbe. Donosnost projekta je treba primerjati z običajnimi stopnjami donosa podjetja pri drugih podobnih naložbenih projektih. Če te stopnje niso na voljo, se donosnost naložbe primerja s stroški kapitala celotnega podjetja ali stopnjami donosa, ki so običajne v zadevnem sektorju.

|  |  |  |
| --- | --- | --- |
|  | brez javne podpore | z javno podporo |
| neto sedanja vrednost |  |  |
| interna stopnja donosa |  |  |
| donos na kapital – ROE |  |  |
| doba vračanja naložbe |  |  |

Neto sedanja vrednost: Izračun neto sedanje vrednosti je določen v Prilogi 4 Uredbe.

Interna stopnja donosa: Izračun interne stopnje donosa je določen v Prilogi 4 Uredbe.

Donos na kapital - ROE: Izračuna se kot razmerje med čistim dobičkom in povprečno vrednostjo kapitala. Donos na kapital se izračuna za leti, kot velja za bilance iz 6. točke.

Doba vračanja naložbe: Izračuna se iz razmerja med vloženimi sredstvi in letnim donosom in predstavlja tisto časovno obdobje, ki je potrebno, da se investicijski stroški povrnejo z donosi (letnim prebitkom prejemkov nad izdatki, povezanim z obravnavano naložbo).

3. Če vlagatelj spodbujevalni učinek utemelji s scenarijem iz podtočke b) 1. točke, mora navesti razloge, zakaj bo naložbo z javno podporo izvedel hitreje, kot če bi jo izvedel le z lastnimi sredstvi in zakaj je hitrejša izvedba naložbe pomembna za vlagatelja (na primer: optimalni rok dokončanja naložbe je povezan z dokončanjem naložbe v ugodnih razmerah na trgu). Vlagatelj mora utemeljitev podkrepiti s podatki o poslovanju podjetja (npr. pomanjkanje lastnih sredstev zaradi obstoječih dolgoročnih obveznosti, načrt izvedbe drugih naložb, ki so pomembne za poslovanje podjetja, terminski načrt financiranja naložbe v primeru z in brez javne podpore, analiza likvidnosti in sposobnost zapiranja finančne konstrukcije za obe situaciji - z in brez javne podpore idr.

4. Če vlagatelj spodbujevalni učinek utemelji s scenarijem iz podtočke c) 1. točke, mora utemeljiti, kako bo z javno podporo naložbo lahko izvedel v večjem obsegu, pri čemer je dokazovanje podobno kot v 2. in 3 točki. Vlagatelj mora prikazati stanje z in brez javne podpore.

5. Vlagatelj utemelji metodologijo, ki je podlaga za pripravo obratnega hipotetičnega scenarija.

6. Dokazila, ki jih mora vlagatelj priložiti obratnemu hipotetičnemu scenariju so:

* bilanca stanja, izkaz poslovnega izida, izkaz bilančnega dobička ali bilančne izgube, izkaz denarnih tokov za zadnji dve koledarski leti pred letom vložitve vloge na javni razpis,
* prikaz zadolženosti podjetja in finančnih virov (prosta lastna sredstva, bodoči prilivi, možnost najetja kredita, stroški kredita, viri za njegovo pokrivanje, obstoječe kreditne obveznosti), s čimer se utemeljuje, da finančna konstrukcija naložbe brez javne podpore ni zaprta.

|  |  |
| --- | --- |
|  | **Naložba je poseg v okolje** |
| **Uredba:** sedmi odstavek 100. člena  **Za koga velja**: za upravičence, ki vlagajo vlogo za naložbo, ki je poseg v okolje glede na predpis o vrstah posegov v okolje, za katere je treba izvesti presojo vplivov na okolje in za prijavljeno naložbo ni bila potrebna pridobitev novega gradbenega dovoljenja | |

Če je naložba poseg v okolje, se vlogi na javni razpis priloži enega od spodnjih dokumentov. To ne velja za naložbe v ureditev zahtevnih, manj zahtevnih ali nezahtevnih objektov, kjer je bila presoja glede posega v okolje izvedena že v postopku pridobivanja gradbenega dovoljenja.

Upravičenci morajo k vlogi:

* priložiti skenogram:
  + okoljevarstvenega soglasja ali
  + sklepa, da postopek presoje vplivov na okolje ni potreben **ali**
* v aplikacijo za elektronsko oddajo vloge vnesti naslednje podatke:
  + vrsta dokumenta, ki ga je izdal ARSO,
  + datum izdaje dokumenta,
  + št. dokumenta **ali**
* v aplikacijo za elektronsko oddajo vloge označiti, da je bila posredovana zahteva za začetek postopka na ARSO.

|  |  |
| --- | --- |
|  | **Opredelitev naložbe** **in izračun deleža upravičenih stroškov celotne naložbe, ki prispeva k povečanju okoljske učinkovitosti** |
| **Uredba:** peti odstavek 29. člena  **Za koga velja**: za upravičence, ki uveljavljajo višjo stopnjo podpore (5 odstotnih točk) iz prvega odstavka 41. člena Uredbe za naložbe v povečanje okoljske učinkovitosti iz petega odstavka 29. člena Uredbe. | |

Če je naložba iz prve do pete alineje petega odstavka 29. člena Uredbe del naložbe iz prve do pete alineje drugega odstavka 29. člena Uredbe, se šteje, da celotna naložba prispeva k povečanju okoljske učinkovitosti, če stroški naložb iz prve do pete alineje petega odstavka 29. člena Uredbe predstavljajo več kot 50 odstotkov upravičenih stroškov celotne naložbe.

Za dokazovanje opredelitve naložbe, ki prispeva k povečanju okoljske učinkovitosti mora vlagatelj k vlogi na javni razpis priložiti skenogram izpolnjene priloge »Opredelitev naložbe, in izračun deleža upravičenih stroškov celotne naložbe, ki prispeva k povečanju okoljske učinkovitosti«.

|  |  |
| --- | --- |
|  | **»Prispevek naložbe k povečanju okoljske učinkovitosti« - ureditev čistilnih naprav** |
| **Uredba:** 6. točka prvega odstavka 35. člena  **Za koga velja**: za upravičence, ki vlagajo vlogo za naložbo v ureditev čistilnih naprav | |

Če upravičenec uveljavlja merilo in vlaga vlogo za naložbo, ki prispeva k povečanju okoljske učinkovitosti zaradi ureditve čistilnih naprav, mora predložiti elaborat »Prispevek naložbe k povečanju okoljske učinkovitosti, ki vsebuje sestavine iz Priloge 10 Uredbe«.

|  |  |
| --- | --- |
|  | **»Prispevek naložbe k povečanju okoljske učinkovitosti« - zmanjšanje izpustov in varčevanja z vodo, vključno z uporabo reciklirane vode za tehnološke namene** |
| **Uredba:** 6. točka prvega odstavka 35. člena  **Za koga velja**: za upravičence, ki vlagajo vlogo za naložbo v zmanjšanje izpustov in varčevanje z vodo vključno z uporabo reciklirane vode za tehnološke namene | |

Če upravičenec vlaga vlogo za naložbo, ki prispeva k povečanju okoljske učinkovitosti zaradi zmanjšanje izpustov in varčevanje z vodo vključno z uporabo reciklirane vode za tehnološke namene, mora predložiti elaborat »Prispevek naložbe k povečanju okoljske učinkovitosti«, ki vsebuje sestavine iz Priloge 10 Uredbe.

|  |  |
| --- | --- |
|  | **»Prispevek naložbe k povečanju okoljske učinkovitosti« - ureditev vodnih zbiralnikov in vodohranov za zbiranje meteorne vode** |
| **Uredba:** 6. točka prvega odstavka 35. člena  **Za koga velja**: za tiste upravičence, ki vlagajo vlogo za naložbo v ureditev vodnih zbiralnikov in vodohranov za zbiranje meteorne vode | |

Če upravičenec vlaga vlogo za naložbo, ki prispeva k povečanju okoljske učinkovitosti zaradi ureditve vodnih zbiralnikov in vodohranov za zbiranje meteorne vode, mora predložiti elaborat »Prispevek naložbe k povečanju okoljske učinkovitosti«, ki vsebuje sestavine iz Priloge 10 Uredbe.

|  |  |
| --- | --- |
|  | **»Prispevek naložbe k povečanju okoljske učinkovitosti« - reciklaža in uporaba odpadnih surovin** |
| **Uredba:** 6. točka prvega odstavka 35. člena  **Za koga velja**: za upravičence, ki vlagajo vlogo za naložbo v reciklažo in uporabo odpadnih surovin | |

Če upravičenec vlaga vlogo za naložbo, ki prispeva k povečanju okoljske učinkovitosti zaradi reciklaže in uporabe odpadnih surovin, mora predložiti elaborat »Prispevek naložbe k povečanju okoljske učinkovitosti«, ki vsebuje sestavine iz Priloge 10 Uredbe.

|  |  |
| --- | --- |
|  | **»Prispevek naložbe k povečanju okoljske učinkovitosti« - zmanjševanje količine odpadkov** |
| **Uredba:** 6. točka prvega odstavka 35. člena  **Za koga velja**: za upravičence, ki vlagajo vlogo za naložbo v zmanjšanje količine odpadkov | |

Če upravičenec vlaga vlogo za naložbo, ki prispeva k povečanju okoljske učinkovitosti zaradi v zmanjšanja količine odpadkov, mora predložiti elaborat »Prispevek naložbe k povečanju okoljske učinkovitosti«, ki vsebuje sestavine iz Priloge 10 Uredbe.

|  |  |
| --- | --- |
|  | **Elaborat gradbene fizike** |
| **Uredba:** prva alineja 2. točke 36. člena  **Za koga velja**: za upravičence, ki vlagajo vlogo za naložbo v rekonstrukcijo zahtevnih in manj zahtevnih objektov v skladu s predpisi s področja graditve objektov ali uveljavljajo merili za naložbe v učinkovito rabo energije ali v pridobivanje energije iz obnovljivih virov | |

Upravičenci morajo za naložbe iz pete alineje drugega odstavka 29. člena Uredbe, če gre za naložbo v rekonstrukcijo zahtevnih in manj zahtevnih objektov v skladu s predpisi s področja graditve objektov ali uveljavljanja meril za naložbe v učinkovito rabo energije ali v pridobivanje energije iz obnovljivih virov, vlogi na javni razpis priložiti elaborat gradbene fizike v elektronski obliki, v skladu s predpisi s področja graditve objektov,.

Iz elaborata mora biti za naložbe iz pete alineje drugega odstavka 29. člena Uredbe razvidno, da bo z naložbo zagotovljeno vsaj 10 % zmanjšanje porabe energije na ravni objekta.

|  |  |
| --- | --- |
|  | **Energetski pregled** |
| **Uredba:** druga alineja 2. točke 36. člena  **Za koga velja**: za upravičence, ki vlagajo vlogo za naložbo v nakup opreme za namen objekta ali rekonstrukcijo nezahtevnih objektov v skladu s predpisi s področja graditve objektov ali uveljavljajo merili za naložbe v učinkovito rabo energije ali v pridobivanje energije iz obnovljivih virov | |

Upravičenci morajo za naložbe iz pete alineje drugega odstavka 29. člena Uredbe, če gre za naložbo v nakup opreme za namen objekta ali rekonstrukcijo nezahtevnih objektov v skladu s predpisi s področja graditve objektov ali uveljavljanja meril za naložbe v učinkovito rabo energije ali v pridobivanje energije iz obnovljivih virov, vlogi na javni razpis v elektronski obliki priložiti energetski pregled v elektronski obliki v skladu s predpisom, ki ureja metodologijo za izdelavo in vsebino energetskega pregleda.

Iz energetskega pregleda mora biti za naložbe iz pete alineje drugega odstavka 29. člena Uredbe razvidno, da bo zagotovljeno vsaj 10 % zmanjšanje porabe energije na ravni objekta.

|  |  |
| --- | --- |
|  | **Vpis v register obratov** |
| **Uredba:** šesti odstavek 35. člena  **Za koga velja**: za upravičence, ki že imajo živilski obrat, ki je vpisan v register obratov v skladu s pravilnikom, ki ureja registracijo in odobritev obratov na živilskem področju | |

Upravičenec ima živilski obrat, ki je vpisan v register obratov pri Upravi za varno hrano, veterinarstvo in varstvo rastlin (v nadaljnjem besedilu: UVHVVR).

Upravičenci morajo k vlogi:

* priložiti skenogram potrdila o vpisu obstoječega obrata v register obratov pri UVHVVR ali
* v aplikacijo za elektronsko oddajo vloge vnesti naslednje podatke o izdanem dovoljenju:
  + datum izdaje dokumenta,
  + št. potrdila.

|  |  |
| --- | --- |
|  | **Obseg dela na kmetiji** |
| **Uredba:** 11. točka 34. člena in 3. točka prvega odstavka 35. člena  **Za koga velja**: za upravičence, ki so fizične osebe, razen s.p. | |

Za dokazovanje obsega dela na kmetiji v skladu s 3. točko 2. člena Uredbe se vlogi na javni razpis priložijo naslednja dokazila:

* skenogram pogodbe o zaposlitvi za določen ali nedoločen čas za osebo, ki je za polni delovni čas ali za krajši delovni čas zaposlena na kmetiji:;

skenogram potrdila o vpisu za člana kmetije, ki je študent/študentka ali dijak/dijakinja.

|  |  |
| --- | --- |
|  | **Obseg dela skupine ali organizacije proizvajalcev** |
| **Uredba:** 12. točka 34. člena in 3. točka prvega odstavka 35. člena  **Za koga velja**: za upravičence, ki so skupine ali organizacije proizvajalcev | |

Za dokazovanje obsega dela skupine ali organizacije proizvajalcev v skladu s 3. točko 2. člena Uredbe mora vlagatelj k vlogi na javni razpis priložiti skenogram izpolnjene priloge– »Obseg dela skupine ali organizacije proizvajalcev«.

|  |  |
| --- | --- |
|  | **Obseg dela članov zadruge** |
| **Uredba:** 12. točka 34. člena in 3. točka prvega odstavka 35. člena  **Za koga velja**: za upravičence, ki so zadruge | |

Za dokazovanje obsega dela zadruge v skladu s 3. točko 2. člena Uredbe mora vlagatelj k vlogi na javni razpis priložiti:

* skenogram izpolnjene priloge– »Obseg dela članov zadruge«.
* Skenogram potrjenega seznama članov zadruge za leto 2019.

|  |  |
| --- | --- |
|  | **Obrazložitev sprememb obsega zaposlenih oseb** |
| **Uredba:** drugi odstavek 30. člena, 7. točka prvega odstavka 35. člena  **Za koga velja**: za upravičence, pri katerih je od zadnjih oddanih bilanc do vložitve vloge na javni razpis prišlo do spremembe obsega zaposlenih oseb | |

Upravičenci, pri katerih je od zadnjih oddanih bilanc do vložitve vloge na javni razpis prišlo do spremembe obsega zaposlenih oseb, morajo priložiti pisno obrazložitev sprememb obsega zaposlenih oseb in s strani FURS potrjen obrazec REK-1 Obračun davčnih odtegljajev od dohodkov iz delovnega razmerja. Potrdilo ne sme biti starejše od 30 (trideset) dni od dneva, ko je bila vloga na javni razpis vložena.

|  |  |
| --- | --- |
|  | **Izjava o lastnini mobilne prodajalne oziroma prevoznega sredstva** |
| **Uredba:** 2. in 4. alineja četrtega odstavka 29. člena  **Za koga velja**: za upravičence, ki vlagajo vlogo za nadgradnjo in opremo mobilnih prodajaln ali opremo prevoznega sredstva | |

V primeru, da vlagatelj vlaga vlogo za naložbo v nadgradnjo lastnih mobilnih prodajaln oziroma nakup pripadajoče opreme ali opremo prevoznega sredstva za namen dostave in ohranjanja kvalitete kmetijskih proizvodov, mora k vlogi na javni razpis priložiti skenogram izpolnjene priloge »Izjava o lastnini mobilne prodajalne oziroma prevoznega sredstva«.

|  |  |
| --- | --- |
|  | **Dovoljenje za opravljanje dopolnilne dejavnosti na kmetiji** |
| **Uredba:** 2. točka prvega odstavka 35. člena  **Za koga velja**: za upravičence, ki so nosilci kmetij in nosilce dopolnilnih dejavnosti, ki niso nosilci kmetij (izjema oljke in vino) | |

V primeru turizma na kmetiji, ki je gostinska dejavnost, kjer je vključena predelava kmetijskih proizvodov v okviru ponudbe za goste na kmetiji je ustrezno dovoljenje za opravljanje dopolnilne dejavnosti turizem na kmetiji, ki je gostinska dejavnost.

Dovoljenje za opravljanje dopolnilne dejavnosti na kmetiji ni potrebno za predelavo, ki je vključena v izračunu katastrskega dohodka (predelava lastnih oljk v oljčno olje) ali je drugače določena s predpisom o vinu (vino).

Upravičenci morajo k vlogi:

* priložiti skenogram veljavnega dovoljenje za opravljanje dopolnilne dejavnosti na kmetiji ali
* v aplikacijo za elektronsko oddajo vloge vnesti naslednje podatke o izdanem dovoljenju:
  + datum izdaje dokumenta,
  + št. dovoljenja,
  + upravno enota, ki je izdala dokument.

|  |  |
| --- | --- |
|  | **Seznam članov zadruge, skupine ali organizacije proizvajalcev, katerih kmetijski proizvodi se tržijo** |
| **Uredba:** 1. točka drugega odstavka 35. člena  **Za koga velja**: za upravičence, ki so zadruge, skupine ali organizacije proizvajalcev, ki vlagajo vlogo za naložbo v trženje kmetijskih proizvodov | |

Upravičenci, ki so zadruge in vlagajo vlogo za naložbe v trženje kmetijskih proizvodov, morajo k vlogi na javni razpis priložiti seznam članov zadruge, katerih kmetijski proizvodi se tržijo. Seznam se priloži v elektronski obliki.

Seznam mora vsebovati:

* naziv in sedeže zadruge, skupine ali organizacije proizvajalcev ter
* naslednje podatke o članih, katerih kmetijski proizvodi se tržijo:
* ime in priimek,
* naslov ali sedež in
* KMG-MID.

|  |  |
| --- | --- |
|  | **Seznam članov zadruge, skupine ali organizacije proizvajalcev, katerih kmetijski proizvodi so vključeni v sheme kakovosti in se tržijo** |
| **Uredba****:** druga alineja pod č) 3. točke prvega odstavka 38. člena  **Za koga velja**: za upravičence, ki so zadruge, skupine ali organizacije proizvajalcev, ki uveljavljajo merilo vključenost v sheme kakovosti | |

Upravičenci, ki so zadruge, skupine ali organizacije proizvajalcev, ki uveljavljajo merilo vključenost v sheme kakovosti in izkazujejo trženje kmetijskih proizvodov svojih članov, katerih kmetijski proizvodi so vključeni v sheme kakovosti in se tržijo preko upravičenca.

Upravičenci morajo k vlogi na javni razpis priložiti seznam članov, ki mora vsebovati naziv in sedeže zadruge, skupine ali organizacije proizvajalcev naslednje podatke o članih, katerih kmetijski proizvodi so vključeni v sheme kakovosti in se tržijo:

- ime in priimek,

- naslov ali sedež,

- KMG-MID,

- vrsta certifikata ali odločbe za shemo in

- številko certifikata ali odločbe.

|  |  |
| --- | --- |
|  | **Izobrazba upravičenca** |
| **Uredba:** pod b) 2. točke prvega odstavka 38. člena in tretji odstavek 30. člena  **Za koga velja**: za upravičence, ki so fizične osebe, razen s.p. ter tudi upravičenci, ki so s.p. in pravne osebe, ki izpolnjujejo pogoje za mlade kmete in uveljavljajo podporo za mlade kmete | |

Če upravičenec, ki je fizična oseba uveljavlja merilo «Izobrazba upravičenca« in če upravičenec, ki je mladi kmet izkazuje končano izobrazbo, mora vlogi na javni razpis priložiti:

* skenogram dokazila o končani izobrazbi ali
* v aplikacijo za elektronsko oddajo vloge vnesti naslednje podatke o končani izobrazbi:
  + datum izdaje
  + številka dokumenta
  + izobraževalna ustanova, ki je dokument izdala.

Če je upravičenec fizična oseba, ki je mladi kmet, se dokazilo nanaša na nosilca kmetijskega gospodarstva na kmetiji, nosilca dejavnosti samostojnega podjetnika posameznika oziroma odgovorno osebo pravne osebe.

|  |  |
| --- | --- |
|  | **Izjava o pridobljenih delovnih izkušnjah iz kmetijske dejavnosti na kmetijskem gospodarstvu – v primeru, ko je upravičenec mladi kmet** |
| **Uredba:** drugi in četrti odstavek 6. člena in 3. odstavek 30. člena  **Za koga velja**: za upravičence, ki so mladi kmeti | |

Upravičenec, ki je mladi kmet vlogi na javni razpis priloži skenogram izpolnjene priloge »Izjava o pridobljenih delovnih izkušnjah iz kmetijske dejavnosti na kmetijskem gospodarstvu«.

|  |  |
| --- | --- |
|  | **Nadzor mladega kmeta nad pravno osebo** |
| **Uredba:** tretji odstavek 30. člena  **Za koga velja**: za upravičence, ki so mladi kmeti | |

Upravičenec, ki je mladi kmet izpolnjuje pogoj nadzora nad pravno osebo, če je v obdobju petih let pred vložitvijo vloge na javni razpis prvič postal član poslovodstva in ima v tem obdobju vsaj 50 odstotkov glasovalnih pravic v tej pravni osebi.

Upravičenec priloži:

* skenogram statut pravne osebe ali
* skenogram družbene pogodbe ali
* skenogram drugega ustanovitvenega akta.

|  |  |
| --- | --- |
|  | **Tloris in prerez objekta z navedbo konstrukcijskih elementov za ureditev enostavnih ali nezahtevnih objektov z večjo uporabo lesa** |
| **Uredba:** 16. točka 34. člena  **Za koga velja**: za upravičence, ki vlagajo vlogo za naložbo v ureditev enostavnih ali nezahtevnih objektov z večjim deležem lesa | |

Če gre za naložbo v ureditev enostavnih ali nezahtevnih objektov z večjim deležem lesa in so objekti zgrajeni oziroma sestavljeni iz lesenih konstrukcijskih elementov upravičenec lahko uveljavlja merilo za izbor »Ureditev enostavnih ali nezahtevnih objektov z uporabo večjega deleža lesa«. V tem primeru vlagatelj priloži izris tlorisa in prereza objekta z navedbo konstrukcijskih elementov (izris v merilu 1:50 ali 1:100, računalniški ali prostoročni izris) ter izračun volumenskega deleža konstrukcijskih elementov za nadzemni del enostavnih in nezahtevnih objektov, ločeno za lesene, kovinske, betonske in druge konstrukcijske elemente. Konstrukcijski elementi so zidovi, stropi, stopnice, balkoni in streha.

|  |  |
| --- | --- |
|  | **Certifikat ali odločba za proizvode iz shem kakovosti oziroma odločba o oceni vina** |
| **Uredba:** prva alineja prvega odstavka 41. člena Uredbe, uveljavljanje merila vključenost v sheme kakovosti (druga alineja pod c) 1. točke, druga alineja pod č) 2. točke in druga alineja pod č) 2. točke 38. člena)  **Za koga velja**: za upravičence, ki uveljavljajo merilo vključenost v sheme kakovosti | |

Če upravičenec uveljavlja višjo stopnjo podpore za naložbe v predelavo ali trženje ekološko pridelanih kmetijskih proizvodov ali uveljavlja merilo vključenost v sheme kakovosti, mora vlogi na javni razpis priložiti:

- skenogram certifikata ali odločbe za proizvode iz shem kakovosti oziroma odločbo o oceni vina ali

- v aplikacijo za elektronsko oddajo vloge vnesti naslednje podatke o certifikatu ali odločbi za proizvode iz shem kakovosti oziroma odločbo o oceni vina:

* + datum izdaje dokumenta,
  + št. dokumenta,
  + vrsta certifikata ali odločbe,
  + izdajatelj.

|  |  |
| --- | --- |
|  | **Potrdilo o članstvu v zadrugi** |
| **Uredba:** pod č) 1. točke in pod d) 2. točke prvega odstavka 38. člena  **Za koga velja**: Za upravičence, ki uveljavljajo merilo horizontalno in vertikalno povezovanje | |

Če upravičenec, ki je:

- nosilec majhne kmetije ali

- nosilec kmetije, razen nosilec majhne kmetije, ali nosilec dopolnilne dejavnosti na kmetiji, ki ni nosilec kmetije,

uveljavlja merilo horizontalno in vertikalno povezovanje - vključitev upravičenca v različne oblike proizvodnega sodelovanja in pogodbenega povezovanja za članstvo v zadrugi, mora vlogi priložiti:

- skenogram potrdila o članstvu v zadrugi ob vložitvi vloge na javni razpis ali

- skenogram potrjenega seznama članov zadruge ob vložitvi vloge na javni razpis.

|  |  |
| --- | --- |
|  | **Potrdilo o članstvu v branžni ali medbranžni organizaciji, gospodarskem interesnem združenju ali zadružni zvezi** |
| **Uredba:** pod d) 3. točke 38. člena  **Za koga velja**: za upravičence, ki uveljavljajo merilo horizontalno in vertikalno povezovanje | |

Če upravičenec, ki je samostojni podjetnik posameznik, zadruga, zavod ali gospodarska družba, uveljavlja merilo horizontalno in vertikalno povezovanje - vključitev upravičenca v različne oblike proizvodnega sodelovanja in pogodbenega povezovanja za članstvo v branžni ali medbranžni organizaciji, gospodarskem interesnem združenju ali zadružni zvezi, mora vlogi priložiti:

- skenogram potrdila o članstvu v branžni ali medbranžni organizaciji, gospodarskem interesnem združenju ali zadružni zvezi ob vložitvi vloge na javni razpis.

|  |  |
| --- | --- |
|  | **Nabavne in podajne pogodbe** |
| **Uredba:** pod č) 1. točke, pod d) 2. točke in pod d) 3. točke prvega odstavka 38. člena  **Za koga velja**: za upravičence, ki uveljavljajo merilo horizontalno in vertikalno povezovanje | |

Če upravičenec uveljavlja merilo horizontalno in vertikalno povezovanje za delež pogodbenih količin vhodnih surovin za predelavo ali delež pogodbenih količin predelanih proizvodov v koledarskem letu po vložitvi zadnjega zahtevka za izplačilo sredstev, mora vlogi priložiti skenograme še takrat veljavnih pogodb. Kot pogodba se upošteva tudi dogovor v verigi vrednost, ki določa zavezujoče količine nabavljenih ali prodanih količin proizvodov med podpisniki.

|  |  |
| --- | --- |
|  | **Upravičeni stroški in tržno primerljive pisne ponudbe najmanj treh ponudnikov** |
| **Uredba:** 95. člen  **Za koga velja**: za vse upravičence | |

Za stroške, ki so navedeni v katalogu stroškov, mora upravičenec k vlogi na javni razpis predložiti eno ponudbo.

Ponudba za stroške mora izpolnjevati naslednje zahteve:

- na ponudbi mora biti strošek naložbe specificiran na način, da je mogoče nedvoumno ugotoviti, ali spada med stroške iz Priloge 3 razpisne dokumentacije tega javnega razpisa;

- ponudba mora biti potrjena s strani ponudnika oziroma izvajalca;

- pri nakupu opreme morajo biti na ponudbi navedeni vrsta stroja, nazivna moč, zmogljivost, proizvajalec in točen tip stroja. Če se uveljavlja strošek dela opreme (na primer pralni stroj za jabolka), se navede zmogljivost opreme (oprema za predelavo sadja v sok).

Če stroški niso določeni v katalogu stroškov, mora upravičenec k vlogi na javni razpis priložiti tržno primerljive pisne ponudbe najmanj treh ponudnikov. Pri izračunu višine upravičenih stroškov se upošteva vrednost ponudbe z najnižjo ceno.